ഹെറോയിനുമായി കൊച്ചിയില് ഒരാള് അറസ്റ്റില് കൊച്ചി: അത്യന്തം വിനാശകാരിയായ മുന്തിയ ഇനം ഹെറോയിനുമായി അസം സ്വദേശി കൊച്ചിയില് പിടിയില്. ആലുവയിലും പരിസരങ്ങളിലും വന്തോതില് മയക്കുമരുന്നുകള് എത്തിച്ച് കൊടുക്കുന്ന സംഘത്തിലെ പ്രധാന കണ്ണിയായ അസം സ്വദേശി ഇംദാദുള് ഹക്ക് 29 ആണ് ആലുവ റേഞ്ച് എക്സൈസ് സംഘത്തിന്റെ പിടിയിലായത്. ഇയാളുടെ പക്കല് നിന്ന് 3 ഗ്രാം ഹെറോയിന് പിടിച്ചെടുത്തു. ഉപഭോക്താക്കള്ക്കിടയില് സ്നോ ബോള് എന്ന ഓമനപ്പേരില് അറിയപ്പെടുന്ന ഈ മയക്കുമരുന്നിന് ആവശ്യക്കാര് ഏറെയാണ്. അസമിലെ ഗുവഹത്തിലുള്ള ലഹരി മാഫിയ സംഘങ്ങളില് നിന്നാണ് ഇയാള് മയക്ക് മരുന്ന് കേരളത്തില് എത്തിക്കുന്നത്. വെറും മൈക്രോഗ്രാം മാത്രം ഉപയോഗിച്ചാല് ഇതിന്റെ രാസ ലഹരി മണിക്കൂറുകളോളം നിലനില്ക്കുന്നതിനാല് നിശാ പാര്ട്ടികള്ക്കും മറ്റും ഇത് വളരെ വ്യാപകമായി ഉപയോഗിക്കപ്പെടുന്നു. ക്ഷീണം, തളര്ച്ച എന്നിവ കൂടാതെ കൂടുതല് ഉന്മേഷത്തോടു കൂടി ഡി ജെ പാര്ട്ടികളില് പങ്കെടുക്കുവാന് സാധിക്കുന്നു എന്നതാണ് ഇതിന് പ്രിയം ഏറാന് കാരണം.The post ഹെറോയിനുമായി കൊച്ചിയില് ഒരാള് അറസ്റ്റില് first appeared on MalayalamExpressOnline.